stanford-oval/wikipedia huggingface dataset:
Rosvohaukka

| Rosvohaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Rosvohaukat Polyboroides
Laji::  typus
Kaksiosainen nimi
 Polyboroides typus  Smith, 1829 
Alalajit
 P. t. pectoralis  P. t. typus 
Katso myös
   Rosvohaukka Wikispeciesissä   Rosvohaukka Commonsissa 
Infobox OKNimi-testi OKIUCN-testi OK: 
Rosvohaukka (Polyboroides typus) on afrikkalainen petolintu.
Koko ja ulkonäkö

Höyhenpeite on yleiskuvaltaan harmaa. Alapuoli mustan ja valkean juovikas. Naama on keltainen ja höyhenetön ja jalat ovat pitkät ja keltaiset. Siivet ovat leveät ja harmaat, isojen mustien täplien kirjavoimat.
Pituus 65–100 cm Siipiväli 160 cm Paino 555–950 g
Levinneisyys

Saharan eteläpuolinen Afrikka.
Elinympäristö

Trooppisten metsien reunamat ja puustoiset savannit.
Lisääntyminen

Emo munii 1–3 munaa, joita haudotaan 5 viikkoa.
Ravinto

Pienet nisäkkäät, liskot, linnut ja öljypalmun pähkinät. Nimensä mukaisesti se ryövää kutojien ja pääskyjen pesistä poikasia.
Saikku

Saikku on sukunimi seuraavilla:
Hanna Saikku (o.s. Heikkilä, 1870–1937), päätoimittaja ja kotitalousopiston johtaja
Mikko Saikku (s. 1963), Yhdysvaltain tutkimuksen professori
Olavi Saikku (1909–2003), diplomaatti, Hanna ja Rufus Saikun poika
Pekka Saikku (1939–2021), suomalainen professori ja lääkäri
Rufus Saikku (1866–1935), kansanopiston johtaja, kouluneuvos, Hanna Saikun puoliso
Tapio Saikku (1901–1959), metsänhoitaja, virkamies ja yritysjohtaja, metsäneuvos, Hanna ja Rufus Saikun poika
Tuomas Saikku (1906–1963), agronomi, kokoomuksen kansanedustaja, Hanna ja Rufus Saikun poika
Valo Saikku (1929–2015), tietokirjailija, transkendentaalisen mietiskelyn edistäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sang Hong

Sang Hong (kiin.: 桑宏; pinyin: Sāng Hóng; s. 9. helmikuuta 1975 Heilongjiang, Kiina) on kiinalainen ammattilaistasolla 1990- ja 2000-luvulla pelannut jääkiekkoilija, jonka pelipaikka oli puolustaja. Hän pelasi Kiinan naisten jääkiekkomaajoukkueessa Naganon talviolympialaisten 1998 sekä Salt Lake Cityn talviolympialaisten 2002 naisten jääkiekkoturnauksessa. MM-kilpailuissa Sang edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001 sekä Kanadassa 2007.
Royal Sovereign

Royal Sovereign voi tarkoittaa seuraavia asioita:
Sovereign of the Seas (1637), 102-tykkinen ensimmäisen luokan linjalaiva
HMS Royal Sovereign (1701), ensimmäisen luokan linjalaiva
HMS Royal Sovereign (1786), ensimmäisen luokan linjalaiva
HMS Royal Sovereign (1857), 131-tykkinen ensimmäisen luokan linjalaiva
HMS Royal Sovereign (1891),Royal Sovereign -luokan taistelulaiva
HMS Royal Sovereign (05), Revenge-luokan taistelulaiva
Royal Sovereign -luokka (taistelulaiva) oli Britannian kuninkaallisen laivaston kahdeksan aluksen muodostama 1800-luvun lopun taistelulaivaluokka
Kummassakin maailmansodassa palvelleita Revenge-luokan taistelulaivoja kutsutaan useissa lähteissä Royal Sovereign -luokan aluksiksi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Royal Sovereign”, voi hakea sivunnimihaulla, laajalla sivunnimihaulla tai tekstihaulla.
Sacred Hearts Club

| Sacred Hearts Club Foster the People |
| --- | --- | --- |

Studioalbumin tiedot
 Äänitetty : 2015 – huhtikuu 2017
 Julkaistu: 21. heinäkuuta 2017
 Tuottaja(t): Mark Foster Josh Abraham Oligee Lars Stalfors Isom Innis John Hill Rob Cohen Frans Mernick
 Tyylilaji: indie pop
 Kesto: 41.37
 Levy-yhtiö: Columbia
Listasijoitukset
  47.  85.
Foster the Peoplen muut julkaisut
| Supermodel 2014 | Sacred Hearts Club 2017 | Pick U Up 2019 |
Singlet albumilta Sacred Hearts Club
 ”Doing it for the Money” Julkaistu: 27. huhtikuuta 2017  ”Loyal Like Sid & Nancy” Julkaistu: 30. kesäkuuta 2017  ”Sit Next to Me” Julkaistu: 13. heinäkuuta 2017
Sacred Hearts Club on yhdysvaltalaisen indie pop -yhtye Foster the Peoplen kolmas studioalbumi, joka julkaistiin heinäkuussa 2017. Albumi debytoi kotimaassaan Yhdysvaltain Billboard 200-listan sijalla 47. Sacred Hearts Clubilta julkaistiin singlenä kappaleet ”Loyal Like Sid & Nancy”, ja ”Sit Next to Me”.
Foster the People järjesti albumia mainostaakseen kiertueen nimeltä Sacred Hearts Club Tour Yhdysvalloissa.  He myös julkaisivat 27. heinäkuuta 2017 III EPn, joka sisälsi albumin singlet.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Pay the Man | 3.53 |  |  |  |  |  |  |  |
| 2. | Doing It for the Money | 3.46 |  |  |  |  |  |  |  |
| 3. | Sit Next to Me | 4.03 |  |  |  |  |  |  |  |
| 4. | SHC | 4.08 |  |  |  |  |  |  |  |
| 5. | I Love My Friends | 3.45 |  |  |  |  |  |  |  |
| 6. | Orange Dream | 1.20 |  |  |  |  |  |  |  |
| 7. | Static Space Lover | 4.00 |  |  |  |  |  |  |  |
| 8. | Lotus Eater | 3.02 |  |  |  |  |  |  |  |
| 9. | Time to Get Closer | 0.57 |  |  |  |  |  |  |  |
| 10. | Loyal Like Sid & Nancy | 4.40 |  |  |  |  |  |  |  |
| 11. | Harden the Paint | 3.54 |  |  |  |  |  |  |  |
| 12. | III | 4.09 |  |  |  |  |  |  |  |
|  |  | 41.37 |  |  |  |  |  |  |  |
Arvostelut

AllMusic:
Pitchfork: 5,5/10
Samsung Galaxy Mini 2

| Samsung Galaxy Mini 2 |
| --- | --- |

Valmistaja:  Samsung Electronics
Julkaistu:  maaliskuu 2012
Edeltäjä:  Samsung Galaxy Mini
Käyttöverkot:  2G, 3G
Mitat:  109,4 × 58,6 × 11,6 mm
Paino:  105 g
Näyttö:  3,27"
Näytön kuvatarkkuus:  320 × 480 px
Suoritin:  Qualcomm Snapdragon S1, 800 MHz
Keskusmuisti:  512 megatavua
Flash-muisti:  4 gigatavua
Takakamera:  3,15 megapikseliä
Radio:  FM-radio
Valmiusaika:  540 h (2G) 420 h (3G)
Puheaika:  11 h (2G) 7 (3G)
Käyttöjärjestelmä:  Android 2.3.6 Gingerbread
Akku:  1 300 mAh
Liitännät:  microUSB, kuulokeliitäntä
Muistikorttipaikka:  tukee enintään 32 gigatavua microSD-kortteja
Infobox OKNimi-testi OK: 
Samsung Galaxy Mini 2 on Samsung Electronicsin maaliskuussa 2012 julkaisema älypuhelin, jossa on 3,27 tuuman näyttö. Tallennustilaa on neljä gigatavua ja keskusmuistia 512 megatavua. Tallennustila on laajennettavissa enintään 32 gigatavun microSD-kortilla. Takakameran tarkkuus on 3,15 megapikseliä ja akun kapasiteetti 1 300 milliampeerituntia. Käyttöjärjestelmänä on Android 2.3.6 Gingerbread.
Aiheesta muualla

Kuvia tai muita tiedostoja aiheesta Samsung Galaxy Mini 2 Wikimedia Commonsissa
Ríon–Antírrion silta

| Ríon–Antírrion silta Γέφυρα Ρίου-Αντίρριου |
| --- | --- |
 Ríon–Antírrion silta.
Ylittää:  Korintinlahti, Kreikka
Sijainti:  Río, Patras, Akhaia, Länsi-Kreikka – Antírrio, Nafpaktía, Aitolia-Akarnania, Länsi-Kreikka
Siltatyyppi:  vinoköysisilta
Pisin jänneväli:  560 m
Pituus:  2 880 m
Leveys:  27,2 m
Korkeus:  164 m
Alituskorkeus:  57 m
Avattu liikenteelle:  7. elokuuta 2004
 Sillan sijainti Kreikassa
Koordinaatit:  38°19′17″N, 021°46′22″E
Lisää silta-artikkeleitaArkkitehtuurin teemasivulla
Ríon–Antírrion silta (kreik. Γέφυρα Ρίου-Αντίρριου, Géfyra Ríou-Antírriou) on Kreikassa sijaitseva silta, joka ylittää Korintinlahden sen etelärannalla sijaitsevan Ríon kaupungin ja pohjoisrannalla sijaitsevan Antírrion kylän välillä. Näin se yhdistää läntisen Keski-Kreikan Peloponnesoksen niemimaahan. Silta on vinoköysisilta ja lajissaan maailman pisin. Se on maantieteellisesti merkittävä koko Euroopassa.
Historia

Ríon–Antírrion silta valmistui vuonna 2004. Siihen saakka ainoa maata pitkin kulkeva liikenneyhteys Peloponnesokselta Kreikan mantereelle kulki Korintin kannasta pitkin. Sillan rakensi ranskalais–kreikkalainen yhtymä ranskalaisen insinööritoimisto Vincin johtamana. Ruoppaus ja alueen valmistelu alkoivat vuonna 1998 ja pylonien rakentaminen vuonna 2000. Sillan rakentaminen kesti alle viisi vuotta ja se valmistui neljä kuukautta etuajassa. Ensimmäisenä sillan virallisen avaamisen jälkeen sen ylittivät Ateenan vuoden 2004 olympialaisten soihdunkantajat.
Rakennelma

Ríon–Antírrion sillan kannen vinoköysien kannattaman osan pituus on 2 252 metriä ja sillan kokonaispituus 2 882 metriä. Silta on viisiaukkoinen ja siinä on neljä pylonia. Sillalla on kaksi ajokaistaa molempiin suuntiin, lisäkaistat hätätilanteita varten sekä jalkakäytävät molemmin puolin.
Teräksiset vinoköydet, joita on yli 180, on ripustettu 168 metriä merenpinnan yläpuolelle ulottuvien neljän pyramidin mallisen teräsbetonipylonin varaan. Kunkin pylonin pyöreä perustuskiekko painaa 68 000 tonnia ja ne kuljetettiin rannalla olleelta kuivatelakalta uittamalla niiden rakenteeseen tehtyjen ilmataskujen avulla. Tämän jälkeen perustuskiekko painui kohti teräspaalutettua merenpohjaa sitä mukaa kuin sitä rakennettiin mereen ankkuroidun lautan avulla. Ontot pylonit täytettiin tilapäisesti rakennusvaiheessa merivedellä jälkipainuman estämiseksi ja ne lepäävät 63 metriä merenpinnan alapuolella 3 metriä paksun murskekerroksen päällä.
Rakennuspaikka vaati sillalta useita erikoisratkaisuja. Salmen syvyys, seisminen aktiivisuus, maanjäristysten ja tsunamien mahdollisuus sekä salmen vähittäinen laajeneminen tektonisten voimien johdosta vaativat huomattavia muutoksia tämänkaltaisten siltojen perusrakenteisiin. Silta on tehty rakenteensa puolesta vastustuskykyiseksi maanjäristyksille.
Aiheesta muualla

Kuvia tai muita tiedostoja aiheesta Ríon–Antírrion silta Wikimedia Commonsissa
Rion-Antirion Bridge. Structurae. (englanniksi)
Ríon–Antírrion silta.
Sillan pyloni rakenteilla.
Samsung Galaxy Note 10

| Samsung Galaxy Note 10 |
| --- | --- |


Valmistaja:  Samsung Electronics
Julkaistu:  elokuu 2019
Edeltäjä:  Samsung Galaxy Note9
Seuraaja:  Samsung Galaxy Note 20
Muut versiot:  Samsung Galaxy Note10+
Käyttöverkot:  GSM 850 / 900 / 1800 / 1900, HSDPA 850 / 900 / 1700 (AWS) / 1900 / 2100, LTE
Mitat:  151 × 71,8 × 7,9 mm
Paino:  168 g
Näyttö:  6,3 Dynamic AMOLED
Näytön kuvatarkkuus:  1 080 × 2 280 px
Suoritin:  Exynos 9825 kahdeksanydinprosessori
Grafiikkapiiri:  Mali-G76 MP12
Keskusmuisti:  8 Gt
Flash-muisti:  256 Gt
Takakamera:  12 + 12 + 16 megapikseliä
Etukamera:  10 megapikseliä
Käyttöjärjestelmä:  Android 9 (Pie)
Akku:  3 500 mAh
Liitännät:  USB-C, 3,5 mm audioliitäntä
Muistikorttipaikka:  ei ole
Muuta:  sormenjälkitunnistin
Infobox OKNimi-testi OK: 
Galaxy Note 10 ja Note 10+ (keskellä) edestäpäin.
Samsung Galaxy Note 10 on Samsungin elokuussa 2019 julkaisema älypuhelin.
Puhelimessa on 8 gigatavua keskusmuistia ja 256 gigatavua tallennustilaa. Käyttöjärjestelmä on Android 9.0 (Pie), jossa One UI. Akkua on 3 500 milliampeerituntia. Prosessori on Exynos 9825 -kahdeksanydinprosessori. Yhdysvaltojen ja Kiinan malleissa on Qualcomm Snapdragon 855 -kahdeksanydinprosessori. Takakamera on 12, 12 ja 16 megapikselin kolmoiskamera. Etukamera on 10 megapikseliä. Yhteensopivat verkot ovat 2G, 3G ja 4G. Siitä on saatavilla myös 5G-versio. Puhelimessa on USB-C -liitäntä. Lisäksi puhelimessa on näytönalainen sormenjälkitunnistin.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Riipukset

| Riipukset> Les Valseuses |
| --- | --- |

Ohjaaja:  Bertrand Blier
Käsikirjoittaja:   Bertrand Blier  Philippe Dumarçay 
Perustuu:  Bertrand Blierin romaaniin Les Valseuses (1972)
Tuottaja:  Paul Claudon
Säveltäjä:  Stéphane Grappelli
Kuvaaja:  Bruno Nuytten
Leikkaaja:  Kenout Peltier
Lavastaja:   Jean-Jacques Caziot  Françoise Hardy 
Pääosat:   Gérard Depardieu  Miou-Miou  Patrick Dewaere 
Valmistustiedot
Valmistusmaa:  Ranska
Tuotantoyhtiö:   C.A.P.A.C.  S. N. Prodis  UPF 
Levittäjä:  Pathé Distribution
Ensi-ilta:   1974-3-2020. maaliskuuta 1974 (Ranska)  1975-3-77. maaliskuuta 1975 (Suomi)  
Kesto:   119 minuuttia  150 minuuttia (restauroitu versio, 1999) 
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Riipukset (ransk. Les Valseuses) on vuonna 1974 ensi-iltansa saanut Bertrand Blierin ohjaama ranskalainen road movie -tyylinen eroottisesti latautunut musta draamakomediaelokuva, jonka pääosia näyttelevät Gérard Depardieu, Miou-Miou ja Patrick Dewaere. Elokuvan alkuperäinen nimi Les Valseuses on ranskankielinen slangi-ilmaus kiveksille, joihin myös elokuvan suomenkielinen nimi Riipukset viittaa. Riipukset perustuu Blierin omaan samannimiseen romaaniin Les Valseuses (1972), jonka pohjalta Blier itse ja Philippe Dumarçay sovittivat elokuvan käsikirjoituksen. Paul Claudon oli elokuvan tuottajana.
Juoni

Ympäri Ranskaa päämäärättömästi matkustavat Jean-Claude ja Pierrot (Gérard Depardieu ja Patrick Dewaere) ovat nuoria pikkurikollisia, joita tyrehtymätön sukupuolinen halu ajaa ahdistelemaan lähes kaikkia näköpiiriin osuvia naisia iästä riippumatta. Rahat ajelehtivaan elämäntyyliin he saavat lähinnä ryöstelyllä, ja paikasta toiseen siirtyminen hoituu varastamalla jokin ajoneuvo. Kolmanneksi pyöräksi parivaljakkoon liittyy kauneussalongissa työskentelevä Marie-Ange (Miou-Miou). Onnettomien yhteensattumien takia kolmikko joutuu etsintäkuulutetuksi murhasta, jota he eivät tehneet.
Näyttelijät

| 0 | 1 | 2 |
| --- | --- | --- |
|  Gérard Depardieu  | … |  Jean-Claude   |
|  Miou-Miou  | … |  Marie-Ange   |
|  Patrick Dewaere  | … |  Pierrot   |
|  Christian Alers  | … |  Henri   |
|  Brigitte Fossey  | … |  nainen kiskobussissa   |
|  Michel Peyrelon  | … |  tohtori Bruno   |
|  Jacques Chailleux  | … |  Jacques Pirolle   |
|  Eva Damien  | … |  tohtorin vaimo   |
|  Dominique Davray  | … |  Suzanne / Ursula   |
|  Isabelle Huppert  | … |  Jacqueline   |
|  Marco Perrin  | … |  vartija   |
|  Jeanne Moreau  | … |  Jeanne Pirolle   |
|  Gérard Boucaron  | … |  Carnot   |
Tuotanto

Riipukset-elokuvan kuvaukset alkoivat 16. elokuuta 1973 ja päättyivät 24. lokakuuta 1973. Elokuvan kuvauspaikkoina olivat Ranskassa Valencen kaupunki Drômessa, Guilherand-Grangesin kunta Ardèchessa, Rouenin kaupunki Seine-Maritimessa, Col d’Izoardin sola Hautes-Alpesissa, Cucqin ja Le Touquet-Paris-Plagen kunnat Pas-de-Calais’issa, Caenin kaupunki ja Luc-sur-Merin kunta Calvadosissa ja Veuvey-sur-Ouchen ja Beaunen kunnat sekä Thorey-sur-Ouchen kunnan Pont-d’Ouchen kylä Côte-d’Orissa. Elokuvan tuotantoyhtiöinä olivat C.A.P.A.C., S. N. Prodis ja UPF.
Julkaisu ja vastaanotto

Riipukset sai ensi-iltansa Ranskassa 20. maaliskuuta 1974 ja Suomessa 7. maaliskuuta 1975. Elokuvan teatterilevittäjinä olivat Ranskassa S. N. Prodis ja Suomessa Magna-Filmi. Elokuva keräsi Ranskassa teatterikierroksensa aikana 5 726 031 katsojaa ja oli vuoden 1974 toiseksi katsotuin elokuva Emmanuellen (8 893 996 katsojaa) jälkeen. Elokuva oli Suomessa 39. katsotuin elokuva 45 742 hengen katsojamäärällään vuonna 1975.
Ilmestyessään Riipukset herätti kohua ja sai lähinnä kielteisen vastaanoton sen ajan elokuvakriitikoilta, jotka kutsuivat elokuvaa niin häpeälliseksi, moraalittomaksi, järkyttäväksi kuin syvästi šokeeraavaksikin, mutta ajan kuluessa kritiikki on hellittänyt. Rotten Tomatoes -sivuston mukaan 86% kriitikoista on antanut elokuvalle positiivisen arvosanan 6,9/10 keskiarvolla. Keräys perustuu seitsemään arviointiin. 3 605 käyttäjästä 86% on antanut elokuvalle positiivisen arvosanan 3,9/5 keskiarvolla. Internet Movie Databasen 6 503 käyttäjää on antanut elokuvalle keskiarvon 7,4/10. Chicago Sun-Timesin elokuvakriitikko Roger Ebert antoi elokuvalle ainoastaan yhden tähden neljästä vuonna 1974 julkaistussa arvostelussaan.
Riipukset julkaistiin ensimmäisen kerran DVD:lle Ranskassa 25. toukokuuta 1999. Elokuva julkaistiin DVD:lle Yhdysvalloissa 22. tammikuuta 2002 ja blu-raylle 1. marraskuuta 2011, jolloin julkaistiin myös uusi DVD-julkaisu.
Uudelleenfilmatisointi

Vuonna 2017 saa ensi-iltansa Riipukset-elokuvan yhdysvaltalainen uudelleenfilmatisointi Going Places, jonka pääosia näyttelevät John Turturro, Bobby Cannavale ja Audrey Tautou. Going Places on samalla myös elokuvan Big Lebowski (1998) spin-off.
Aiheesta muualla

Riipukset Internet Movie Databasessa (englanniksi)
Riipukset Elonet.
Riipukset AllMoviessa. (englanniksi)
Riipukset AlloCinéssä (ranskaksi)
Riipukset UniFrancessa (ranskaksi)
Riipukset JP’s Box-Officessa (ranskaksi)
Riipukset Rotten Tomatoes -sivustolla (englanniksi)
Rikastamo

Rikastamo on laitos, jossa kaivoksesta louhitusta raaka-aineesta eli malmista poistetaan hyödyttömät mineraalit eli harmeet. Rikastuksen tavoitteena on myös nostaa raaka-aineesta eli syötteestä saatavan tuotteen arvoainepitoisuutta. Rikastuksen tuotetta sanotaan rikasteeksi. Sitä käytetään jatkojalostuksen raaka-aineena.
Rikastusmenetelmät

Rikastusmenetelmistä tärkeimmät ovat painovoimaan perustuvat rikastusmenetelmät sekä vaahdotus. Myös magneettisuuteen ja liuotukseen perustuvia menetelmiä käytetään.
Rikastusmenetelmät > Painovoimamenetelmät

Painovoimamenetelmät perustuvat mineraalien välisiin tiheyseroihin. Klassinen esimerkki painovoimamenetelmistä on käsikäyttöinen vaskooli. Teollisessa mittakaavassa toimiva vastaava laite on tärypöytä. Raskasta väliainetta voidaan käyttää myös painovoimarikastukseen: kevyempi sivukivi nousee kellumaan väliaineen (esimerkiksi kvartsihiekka-vesiliete) pinnalle kun painavammat malminkappaleet painuvat väliaineen pohjalle. Painovoimamenetelmiä käytetään esimerkiksi metallisen kullan ja kromimalmin rikastukseen.
Rikastusmenetelmät > Vaahdotus

Vaahdotus perustuu mineraalien fysikaalisiin ominaisuuksiin ja pinta-aktiivisuuteen. Tietyillä mineraaleilla on taipumus hylkiä vettä ja sitoutua öljyihin, toiset taas viihtyvät paremmin veden seurassa. Vaahdotuksessa tätä hyödynnetään siten, että rikastettavan aineen ja veden seokseen puhalletaan ilmakuplia, joihin rikastettavat mineraalit tarttuvat, ja kuplien noustessa pintaan kehkeytyy vaahdotusastian pintaan mineraalipitoinen vaahto, joka kuoritaan talteen ja kuivataan. Käänteisessä vaahdotuksessa talteen otetaan vaahdotusastian pohjalle kertyvä sakka. Vaahdottumisen tehostamiseksi voidaan käyttää erilaisia vaahdotuskemikaaleja. Vaahdotus on suosittu rikastusmenetelmä muun muassa sulfidimalmeille. Käänteistä vaahdotusta käytetään esimerkiksi kalkkikiven rikastuksessa.
Rikastusmenetelmät > Magneettiset menetelmät

Magneet
tai harmeen magneettisuuteen. Rautamalmit ovat magneettisia ja niitä voidaan rikastaa magneetin avulla, pigmenttimineraalien tuotannossa magneettiset harmemineraalit taas voidaan poistaa magneetin avulla tuotteesta.
Rikastusmenetelmät > Liuotusmenetelmät

Liuotusmenetemiä käytetääliuotetaan vahvaan happoon, ja haposta kerätään esimerkiksi syanidin avulla talteen kulta, joka voidaan erottaa sitten syanidista. Myös elohopeaa on käytetty kullan kerääjänä, mutta nykyään sitä käytetään lähinnä kehitysmaiden kaivoksilla, länsimaissa sen käyttö on lopetettu. Kumpikin kullan kerääjänä toimiva aine on myrkyllinen, mutta oikein toimittaessa syanidi voidaan tuhota ilman haittavaikutuksia. Elohopeaa ei voi tuhota. Liuotusmenetelmä on myös bakteeriliuotus, jossa metallit irrotetaan kallioperässä luonnostaan esiintyvien rikillä elävien bakteerien avulla liuokseen, josta ne sittemmin erotetaan. Tätä menetelmää tullaan käyttämään muun muassa nikkelin rikastamiseen  Talvivaaran kaivoksella Sotkamossa.
Samsung Galaxy Note8

| Samsung Galaxy Note8 |
| --- | --- |


Valmistaja:  Samsung Electronics
Julkaistu:  syyskuu 2017
Edeltäjä:  Samsung Galaxy Note7
Seuraaja:  Samsung Galaxy Note9
Käyttöverkot:  2G, 3G, 4G
Mitat:  162,5 × 74,8 × 8,6 mm
Paino:  195 g
Näyttö:  Super AMOLED, 6,3"
Näytön kuvatarkkuus:  1 440 × 2 960 px
Suoritin:  Exynos 8895 -kahdeksanydin­prosessori
Grafiikkapiiri:  Mali-G71 MP20
Muisti:  64, 128 tai 256 Gt
Keskusmuisti:  6 Gt
Takakamera:  12 Mpx (pääkamera) + 12 Mpx (telekamera)
Etukamera:  8 Mpx
Käyttöjärjestelmä:  Android 7.1.1 Nougat, päivitettävissä 9.0 Pie -versioon
Akku:  3 300 mAh
Liitännät:  USB-C, kuulokeliitäntä
Muistikorttipaikka:  tukee eninrtään 256 Gt:n microSD-kortteja
Muuta:  sormenjälkilukija, IP68
Infobox OKNimi-testi OK: 
Samsung Galaxy Note8 on korealaisen Samsung Electronicsin elokuussa 2017 esittelemä ja syyskuussa julkaisema älypuhelin. Sen mukana tulee S Pen -kynä.
Samsung Galaxy Note8:ssa on kahdeksanydinprosessori ja 6,3 tuuman näyttö. Tallennustilaa on valittavana 64, 128 tai 256 gigatavua. Keskusmuistia on kuusi gigatavua. Tallennustila on laajennettavissa enintään 256 gigatavun microSD-kortilla. Galaxy Note8 on Samsungin ensimmäinen puhelin, jossa on kaksi takakameraa. Niistä toinen on telekamera. Molempien kameroiden tarkkuus on 12 megapikseliä, ja telekamerassa on kaksinkertainen optinen zoom. Etukameran tarkkuus on kahdeksan megapikseliä. Akun kapasiteetti on 3 300 milliampeerituntia, ja se tukee 15 watin pikalatausta ja langatonta latausta. Puhelin on pölyn- ja vedenkestävä, ja sen IP-luokitus on 68. Lisäksi puhelimessa on sormenjälkitunnistin.
Puhelin julkaistiin Android 7.1.1 Nougat -käyttöjärjestelmällä, jonka päällä oli Samsung Experience -käyttöliittymä. Keväällä 2018 puhelin sai päivityksen Android 8.0 Oreo -versioon ja talvella 2019 Android 9.0 Pie -versioon. Android 9.0 -päivityksen yhteydessä puhelin sai One UI -käyttöliittymän.
Aiheesta muualla

Virallinen sivusto (englanniksi)
Kuvia tai muita tiedostoja aiheesta Samsung Galaxy Note8 Wikimedia Commonsissa
Rusonätä

| Rusonätä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Nädät Minuartia
Laji::  rubella
Kaksiosainen nimi
 Minuartia rubella  (Wahlenb.) Hiern 
Katso myös
   Rusonätä Commonsissa 
Infobox OKNimi-testi OK: 
Rusonätä (Minuartia rubella, syn. Sabulina rubella) on kohokkikasveihin kuuluva monivuotinen, pienikokoinen tunturikasvi. Suomessa rusonätä harvinainen Lapin kasvilaji ja se on luokitettu uhanalaiseksi.
Ulkonäkö ja koko

Mätästävä ja matalakasvuinen rusonätä kasvaa vain 3–8 cm korkeaksi. Varret ovat pystyjä ja ainakin latvasta nystykarvaisia. Vastakkain olevat, harmahtavanvihreät lehdet ovat ruodittomia, tasasoukan suikeita ja selvästi kolme- tai viisisuonisia. Kukkien nuput ovat pitkulaisia. Kukat ovat punertavia tai valkoisia. Verhiö ja teriö ovat viisilehtisiä. Kukkien verholehdet ovat suippoja, kolmisuonisia, terälehtiä pidempiä ja kotaa selvästi lyhyempiä. Terälehdet ovat lyhytkyntisiä, ehyt- tai lanttokärkisiä ja leveän puikeita tai vastapuikeita. Heteitä on 8–10, emiö on kolmilehtinen. Rusonätä kukkii Suomessa heinä-elokuussa. Hedelmä on kolmiliuskaisesti aukeava kota.
Rusonätä muistuttaa lähinnä sukulaislajiaan lapinnätää (M. biflora).
Levinneisyys

Rusonätä on levinnyt laajalle alueelle pohjoisen pallonpuoliskon arktisille alueille. Levinneisyysalue ulottuu Norjan, Ruotsin ja Suomen tuntureilta itään läpi Venäjän arktisten alueiden ja edelleen Pohjois-Amerikan pohjoisosiin sekä Kalliovuorille. Lajia tavataan myös Grönlannissa, Islannissa ja Huippuvuorille. Suomessa rusonätää tavataan ainoastaan Enontekiöltä Kilpisjärven suurtuntureilta. Lajia tavataan muun muassa Saana-tunturilta.
Elinympäristö

Rusonätä on pohjoisten vuoristojen tundran kasvi. Suomessa se kasvaa tuntureiden kosteilla ja avoimilla liuskesorarinteillä ja kallionraoissa. Laji on kalkinvaatija.
Aiheesta muualla

Kasviatlas 2020: Rusonädän levinneisyys Suomessa.
ITIS: Minuartia rubella (englanniksi)
United States Department of Agriculture (USDA): Minuartia rubella (englanniksi)
Flora of North America: Minuartia rubella (englanniksi)
Rusonädän kukka ja nuppuja.
S-Matkat

S-Matkat on S-ryhmän tarjoama verkkopalvelu, jonka kautta voi varata matkoja Suomeen ja ulkomaille . S-Matkat myöntää myös Bonusta S-ryhmän asiakasomistajille S-ryhmään kuuluvien hotellien, Eckerö Linen ja Pohjolan Matkan matkoista sekä osasta Aurinkomatkojen ja Viking Linen matkoista .